Doložka finančných, ekonomických, environmentálnych vplyvov
a vplyvov na zamestnanosť 

I.	Vyčíslenie odhadu dopadu na verejné financie

a) vyčíslenie (odhad) finančných dôsledkov na štátny rozpočet

                Prijatie grantu bude mať nulový dopad na štátny rozpočet v rámci kapitoly MH SR vzhľadom k tomu, že podľa predloženého materiálu bude hlavným prijímateľom podriadená rozpočtová organizácia, ktorej zriaďovateľom je MH SR. Keďže granty môže rozpočtová organizácia využívať len prostredníctvom svojho rozpočtu, prostriedky prijatého grantu vo výške 371 000,- USD (cca 14,5 mil. SKK) sú príjmom rozpočtu prijímajúcej rozpočtovej organizácie. O výšku prijatých prostriedkov upraví zriaďovateľ tejto organizácie limit výdavkov. Prijatie grantu vyvoláva následný dopad na štátny rozpočet, pretože financovanie aktivít si však vyžaduje kofinancovanie grantu v celkovej výške 120 700,- USD (cca 4,7 mil. SKK). Kofinancovanie formou úhrady nákladov na zabezpečenie konferenčných miestností a s tým súvisiacich nákladov a služieb domácich konzultantov predpokladá vo výške 84 700,- USD (cca 3,3 mil. SKK) a formou dodávky tovarov a služieb ako sú kancelárske priestory, vybavenie kancelárií (počítače, faxy, telefóny a pod.), účtovnícke a analytické služby (implementácia aktivít súvisiacich s IDF) vo výške 36 000,- USD (cca 1,4 mil. SKK).

                Príspevok vlády formou úhrady nákladov tvorí 19% celkového príspevku na úhradu nákladov a príspevok v tovaroch a službách sa vzťahuje na prevádzku strán zodpovedných za implementáciu projektu (napr. vypracovanie zadávacích podmienok, platby konzultantom a správy o činnosti IDF pre Svetovú banku). Celkový príspevok vlády nepresahuje jednu štvrtinu celkových nákladov na projekt (25%).

II.	Vyčíslenie odhadu dopadov na obyvateľstvo, hospodárenie podnikateľskej sféry a iných právnických osôb
            Bez dopadov.

III.	Vyčíslenie odhadu dopadov na životné prostredie
Bez dopadov na životné prostredie

IV.	Vyčíslenie odhadov dopadov na zamestnanosť  
 	 Bez dopadov.

______________________
1  kurz 26.2.2003: 1 USD = 39,041 SKK